
Erdély,
ahol esetleg már mindenki járt, de velünk még nem
2027. június 23-27. (5 nap) 

1. nap: Pécs – Románia: Nagyszalonta, Arany János szülővárosa: Csonkatoronyban lévő Arany János Emlékmúzeum megtekintése.  – Nagyvárad: belváros a magyar vonatkozású szecessziós épületekkel, az Emke kávéház, a Holnap című folyóirat alapítóinak szoborcsoportja, Ady Endre Múzeum. – Királyhágó: rövid nézelődés az 582 m magyar hágón, mely egykor Erdély határa volt.
2. nap: Kolozsvár: séta a városban, amely során érintjük Mátyás király szülőházát, Szt. Mihály-templomot, Mátyás király szobrát és a Szarvas-házat, amelyben egykor Heltai Gáspár nyomdája működött, a Farkas utcai templomot és az előtte álló Szt. György szobrot, melyet a Kolozsvári fivérek készítettek gótikus stílusban. – Torda: látogatás Erdély egyik legnagyobb, s mára egyetlen látogatható sóbányájában, ahol megismerhetjük a sókitermelés pár mozzanatát, s rácsodálkozhatunk a sómennyiség méreteire, s megértjük, miért tudott évszázadokon keresztül működni.
3. nap: Kirándulás a Gyilkos–tóhoz, mely hegyomlással keletkezett. – Békás-szoros: séta a szorosban, amely keresztül visz a Keleti-Kárpátok, így a Magyarország ezeréves határán. – Korond: ismerekedés az erdélyi fazekassággal Józsa Jánosnál, a népművészet mesterénél.
4. nap: Egész napos pihenés, séta Korondon. – Fakultatív programlehetőség: Lovaskocsis kirándulás a Hargitára, a Pálpataki-fennsíkra a haragoszöld gyönyörű fenyvesek között, ahol helyi termelőket, lekvár- és szörpkészítő családot látogatunk meg, illetve egy esztenát, ahol sajtot készítenek. – 17 órától elkezdjük leszedni a sültmalacról a bőrt, majd ahogy sül, a többi finom husikát, mindezt házikenyérrel, savanyúsággal, fokhagymás öntettel, s persze pálinkával. Ha valaki tiltakozik a sült malac ellen, annak lesz sült csirke a felsorolt köretekkel. Az egész estét betöltő malacsütést élő zene kíséri 23 óráig.
5. nap: Székelykeresztúr: Petőfi utolsó vacsorájának a helyszíne a Gyárfáskúria, melynek a kertjében ott áll Petőfi körtefája, mely alatt a társaság Petőfi-dalokat énekelt. – Nagyszeben, az erdélyi szászok egykori kulturális és kereskedelmi központja: belvárosi séta a főtér ikonikus épületeinek látványával és főtemplommal. – Pécs
 
Utazás: autóbusszal
Étkezés: 4 vacsora (a negyedik este sültmalac vagy sültcsirke), 4 reggeli
Szállás: 4 éjszaka panziókban, 2 ágyas szobákban, 2 fő/szoba elhelyezéssel 

Ár: 144.000 Ft/fő, legalább 46 utas esetén, amely tartalmazza az utazást, a félpanziós ellátást és a csoportvezetést

Az ár nem tartalmazza: a fakultatív programot a 4. nap, a belépőjegyek árát, az idegenforgalmi adót, a fel nem sorolt étkezéseket és az utasbiztosítást.

Az utazás ideje alatt mindenkinek rendelkeznie kell érvényes utasbiztosítással, melyet irodánknál meg lehet kötni, akár csoportos kedvezménnyel is.
			
		A programhoz jó utat kívánva üdvözlettel:
Dr. Kopári László sk.
Pécs, 2026. szeptember 16.  

